Document ID: /roh_data/filtered/fineweb-2-filterrobots_roh.jsonl.gz/56346

La Svizra sa chatta uss en in quartier principal da la polizia en la citad da Kutum, ha ditg il viceguvernatur dal Darfur dal Nord Mohamed Barima a l’agentura da novitads Reuters. Ils rapinaders avevan tegnì a ferm la dunna en ina cuntrada champestra ordaifer Kutum, sco ina pledadra da la regenza ha ditg senza dar dapli detagls.
Stentas da la Svizra
Il Departament federal per affars exteriurs ha communitgà ch'i giaja tenor las circumstanzas bain cun la dunna. Il departament è levgià ed ha engrazià a las autoritads sudanaisas. Curt suenter il rapinament era vegnì furmà ina task force dal management da crisa federal.
Dapi ditg en il Sudan
Tenor rapports sin medias socialas lavura la dunna per in’organisaziun nunguvernamentala. Quella s’occupa d’uffants en il Darfur. La Svizra viva dapi blers onns en il Sudan.
RR novitads 09:00